Φαράγγι Αράδαινας
2025-07-13 | Φαράγγι Αράδενας, Χανίων, Ελλάδα
Αφετηρία μας το εγκαταλειμμένο πια χωριό Αράδαινα, αμέσως μετά τη μεταλλική γέφυρα. Η πορεία μας ελίσσεται ανάμεσα σε απότομες πλαγιές, στην κοίτη του φαραγγιού, εκτός από ένα σημείο που ανηφορίζει για να παρακάμψει ένα κατακόρυφο πέρασμα. Η έξοδος του στη παραλία Μάρμαρα μας αποζημιώνει μετά την πεζοπορία.
Πληρωμή λεωφορείου και εξασφάλιση συμμετοχής: Παρασκευή 11/7, ώρες 8-9:30 μμ στο Σύλλογο, στη Δημοκρατίας 12.

Ω.Π. : 4
Β.Δ. : 1+

Αρχηγός: Κορωνάκη Μαρία
Τηλ. : 6976404552

Σούγια - Αγ. Ρουμέλη
2025-07-19 - 2025-07-20
Διήμερη διάσχιση του δυσκολότερου τμήματος του παραλιακού Ε4.
Περισσότερες πληροφορίες εντός της ημέρας…

Ω.Π. : 6 + 4
Β.Δ. : 4
Αρχηγός : Μανωλεσάκης Κωστής
Τηλ : 6976402902

Φαράγγι Πατσού (Αγ. Αντωνίου)
2025-07-20 | Φαράγγι Αγ. Αντωνίου
Την Κυριακή το πρωί θα αναχωρήσουμε από τα γραφεία του συλλόγου με δικά μας οχήματα για την είσοδο του φαραγγιού κοντά στο χωριό Πατσός στο δήμο Αμαριού. Είναι ένα από τα πιο ωραία φαράγγια του νομού μας και προσφέρει σκιά και δροσιά σε όλο το μήκος του, στην αρχή δίπλα σε ποτάμι με πυκνή βλάστηση και έπειτα στην κήτη του φαραγγιού μετά από μια εντυπωσιακή κατάβαση με την βοήθεια σχοινιών και ξύλινες σκάλες. Στην αρχή του φαραγγιού υπάρχει ο σπηλαιώδης ναός του Αγίου Αντωνίου τον οποίο και θα επισκεφτούμε. Στο τέλος της πορείας ακολουθεί προαιρετικά κολύμπι σε κάποια παραλία του νότου.
Β.Δ.: 1
Ω.Π. 5
Αρχηγός: Παναγιώτης Διαμάντης
Τηλ. 6945831413

Φαράγγι Καβή (Ίλιγγα)
2025-07-27
Διαδρομή για να διασχίσουμε ένα σχετικά άγνωστο φαράγγι των Σφακίων. Από την Ανώπολη θα ανεβούμε με αγροτικά στην αφετηρία μας σε υψόμετρο 1000 μ. Κατεβαίνουμε στην κοίτη του ποταμού, όπου βρίσκεται το 700 χρόνων εκκλησάκι του Τίμιου Σταυρού. Στο πρώτο κομμάτι του φαραγγιού υπάρχει δάσος με κυπαρίσσια και ασφεντάμους. Η κατάβαση είναι εύκολη έχει όμως κάποια εκτεθειμένα σημεία. Στο τέλος του θα συναντήσουμε και το χτιστό μονοπάτι που για αιώνες ήταν η μοναδική σύνδεση Ανώπολης – Χώρας Σφακίων. Η έξοδος μας οδηγεί στην παραλία του Ίλιγγα 2 χλμ. δυτικά της Χώρας Σφακίων.
Β.Δ.: 1+
Ω.Π.: 4 – 4:30
Αρχηγός: Μαρία Βλάσση
τηλ.: 6936939768

Φαράγγι Ρίχτη
2025-08-03
Την Κυριακή το πρωί θα αναχωρήσουμε από τα γραφεία του συλλόγου με λεωφορείο για τα Έξω Μουλιανά που είναι και η είσοδος του φαραγγιού. Βρίσκεται βόρεια του νομού Λασιθίου και αποτελεί ένα από τα σημαντικότερα φαράγγια της Κρήτης, το οποίο ξεχωρίζει για τη φυσική ομορφιά του. Έχει πλούσια βλάστηση, μεγάλη ποικιλία δέντρων αλλά και ειδών χαμηλής βλάστησης, τα οποία δημιουργούν ένα σύμπαν ξεχωριστό, με μυρωδιές και αρώματα. Το ποτάμι συνήθως έχει νερό όλο τον χρόνο, μετατρέποντας την κίνηση σας στο φαράγγι σε μία ευχάριστη και δροσερή εμπειρία. Κατά την αφετηρία του μονοπατιού, θα έχουμε την ευκαιρία να θαυμάσουμε τους παλιούς νερόμυλους και παράλληλα να περιηγηθούμε σε μία κατάφυτη περιοχή, με πλατάνια, πικροδάφνες, κισσούς και αγριελιές. Στη συνέχεια θα συναντήσουμε το πέτρινο τοξωτό γεφύρι του Λαχανά, το οποίο χρονολογείται στις αρχές του 19ο αιώνα. Λίγο μετά το μέσο της διαδρομής μια ξύλινη σκάλα μας οδηγεί στον πανέμορφο καταρράκτη ύψους 15 μ. και στη λιμνούλα που δημιουργείται από τα νερά του. Το φαράγγι καταλήγει στην παραλία του Ρίχτη με θέα το Κρητικό πέλαγος, οπού θα κάνουμε μια σύντομη βουτιά και θα επιστρέψουμε από το ίδιο μονοπάτι. Στο τέλος της πορεία μας θα επισκεφτούμε μια ταβέρνα στο χωριό για φαγητό και θα επιστρέψουμε πίσω στο Ρέθυμνο.
Πληρωμή λεωφορείου και εξασφάλιση συμμετοχής: Παρασκευή 01/08, ώρες 20:00 -22:00 στο Σύλλογο, στη Δημοκρατίας 12.
Β.Δ.: 1
Ω.Π.: 4
Αρχηγός: Παναγιώτης Διαμάντης
Τηλ. 6945831413

Πανσέληνος στον Ψηλορείτη - Νυχτερινή ανάβαση
2025-08-09 - 2025-08-10
Νυχτερινή ανάβαση στην ψηλότερη κορυφή της Κρήτης, τον Τίμιο Σταυρό για να απολαύσουμε την πανσέληνο του Αυγούστου, μαζί με άλλους Ορειβατικούς συλλόγους της Κρήτης.
Το Σάββατο θα ανέβουμε στο καταφύγιο του ΕΟΣ Ρεθύμνου με αγροτικά απο Κουρούτες. Θα διανυκτερεύσουμε στο καταφύγιο και την Κυριακή πολύ νωρίς ξεκινάμε για την κορυφή. Από εκεί θα απολαύσουμε την Πανσέληνο να δύει και ταυτόχρονα τον ήλιο να ανατέλλει, χαρίζοντας μας μοναδικά χρώματα.

Ω.Π. : 5 Β.Δ. : 2
Αρχηγός : Μιχάλης Τζανουδάκης
τηλ : 6974766068

Κουλούκωνας - διανυκτέρευση στην κορυφή
2025-08-16 - 2025-08-17
Ανάβαση και διανυκτέρευση στον Κουλούκωνα
Ηλιοβασίλεμα και ανατολή στα Ταλαία όρη! Το Σάββατο το μεσημέρι αναχωρούμε από τα γραφεία του συλόγου με δικά μας οχήματα για το χωριό Μουρτζανά (150 μ.) στον Μυλοπόταμο. Ακολουθώντας αρχικά αγροτικό δρόμο και στη συνέχεια καλογραμμένο ανηφορικό μονοπάτι ανεβαίνουμε στην κορυφή ( 1076 μ.) και απολαμβάνουμε την υπέροχη θέα της κοιλάδας του Μυλοποτάμου ,του Ψηλορείτη ,των Λευκών Ορέων και του Κρητικού Πελάγους. Ύστερα απολαμβάνουμε το ηλιοβασίλεμα και τα χρώματα του ουρανού από την κορυφή και διανυκτερεύουμε με σκηνές ή υπνόσακους, όπως ο καθένας επιθυμεί. Το πρωί απολαμβάνουμε την ανατολή πίνοντας τον καφέ μας, επιστρέφουμε από το ίδιο μονοπάτι στα οχήματα μας και επισκεπτόμαστε μια κοντινή παραλία για μπάνιο. Τα Ταλαία Όρη παίρνουν το όνομά τους από το μυθικό χάλκινο γίγαντα – φρουρό της Κρήτης Τάλω, ο οποίος γύριζε τη Κρήτη τρεις φορές τη μέρα και την περιφρουρούσε. Η παράδοση λέει ότι ο Τάλως διέμενε στην κορυφή του Κουλούκωνα.

Β.Δ.:2
Ω.Π.: 6:30
Αρχηγός: Παναγιώτης Διαμάντης
Τηλ. 6945831413

Γαύδος
2025-08-29 - 2025-08-31 | Γαύδος, Παραλία Κόρφος, Crete, 730 01, Greece
Παρασκευή 29 – Κυριακή 31 Αυγούστου 2025

Για το πρόγραμμα θα ενημερωθείτε από τον αρχηγό.
Ο αρχηγός έχει λάβει γνώση και μεριμνά μόνο για τις διαδρομές που θα πραγματοποιήσει ο ίδιος.
Για τον υπόλοιπο χρόνο που θα μείνουμε στη Γαύδο ο Αρχηγός και ο Ορειβατικός Ρεθύμνου δε φέρουν καμία ευθύνη και δεν έχουν καμία υποχρέωση για κανένα συμμετέχοντα.
Ο καθένας συμμετέχει με δική του ευθύνη.
Δηλώσεις συμμετοχών: έως την Πέμπτη 28/ 8, στις 12:00 το μεσημέρι.Αρχηγός: Πελαντάκης Δημήτρης,
Τηλ.: 2831024886 (επικοινωνία: ώρες καταστημάτων)

43η Παγκρήτια Ορειβατική Συνάντηση - Στροβίλι
2025-09-06 - 2025-09-07 | Καταφύγιο Στροβίλι, Καταφύγιο Στροβίλι, Ελλάδα
Η 43η Παγκήτια Ορειβατική Συνάντηση θα πραγματοποιηθεί στις 6-7 Σεπτεμβρίου στο καταφύγιο Στροβίλι στο Λασίθι. Όσοι θέλουν να συμμετάσχουν παρακαλούνται να ενημερώσουν το Σύλλογο έως και τη Τρίτη 26 Αυγούστου.
Δείτε την Πρόσκληση με το πρόγραμμα.

Φαράγγι Καλλικράτη + Παιδικό τμήμα
2025-09-14
Το φαράγγι είναι τμήμα του Ε4 και ξεκινά από το οροπέδιο του Καλλικράτη και καταλήγει στην πεδιάδα του Φραγκοκάστελου. Είναι σχετικά μικρό σε μήκος και έχει θέα στη θάλασσα σε πολλά σημεία του. Μαζί μας και το παιδικό τμήμα.
Δήλωση συμμετοχών μέχρι την Παρασκευή για μίσθωση λεωφορείου.

Αρχηγός: Κωστής Μανωλεσάκης, τηλ.: 6976402902
Β.Δ.:1
Ω.Π.: 3

Κούμοι και Μιτάτα - Λευκά Όρη
2025-09-15 08:00 - 17:00 (Europe/Helsinki)
Β.Δ.: 2
Ω.Π.:
Αρχηγός: Παναγιώτης Διαμάντης
Τηλ. 6945831413

Σαμαριά
2025-09-20 - 2025-09-21
Διήμερη εξόρμηση για τη διάσχιση του φαραγγιού της Σαμαριάς.
Η καθιερωμένη διάσχιση του πιο εντυπωσιακού φαραγγιού της Κρήτης. Η είσοδος του βρίσκεται στον Ομαλό, σε υψόμετρο 1.250μΕθνικός Δρυμός από το 1962, κυρίως για την προστασία του Κρητικού Αίγαγρου..Το έρημο σήμερα χωριό της Σαμαριάς βρίσκεται ακριβώς μέσα στο φαράγγι. Το πιο γνωστό μέρος του φαραγγιού είναι το σημείο γνωστό ως Πόρτες, όπου οι πλευρές του έρχονται σε απόσταση μόλις 4μ., ενώ υψώνονται σε ύψος 500μ.! Η πορεία στο φαράγγι θα γίνει το Σάββατο και η διανυκτέρευση στην Αγία Ρουμέλη.Ω.Π. : 7Β.Δ. : 2
Αρχηγός: Αχμέντ
τηλ: 6971769197 (μετά τις 6 μ.μ.)

Λευκά Όρη: Γριάς Σωρός - Σβουριχτή
2025-09-27 - 2025-09-28
Διήμερη διαδρομή με διανυκτέρευση στην καρδιά των Λευκών Ορέων.

Διήμερη διαδρομή με διανυκτέρευση στην καρδιά των Λευκών Ορέων.

Το Σάββατο θα πάμε οδικώς μέχρι τα Αμμουτσερά. Θα περπατήσουμε ως το μιτάτο της Λιβάδας για να διανυκτερεύσουμε κοντά στο Λαγκό. Την Κυριακή με ελαφρύ σακίδιο, θα συνεχίσουμε ανατολικά πάνω στο μονοπάτι Ε4. Θα το αφήσουμε για να ανέβουμε στις κορυφές Γριάς Σωρός και Σβουριχτή, με την καλύτερη ίσως θέα του όγκου των Λευκών Ορέων. Από εκεί θα κατέβουμε στο σημείο διανυκτέρευσης, θα μαζέψουμε τα πράγματα μας και θα πάρουμε το μονοπάτι της επιστροφής.

Ω.Π.: 3:30 + 7:30
Β.Δ.: 1+ και 2+

Αρχηγός: Μαρία Βλάσση

τηλ.: 6936939768

Αγιοφάραγγο - Καλοί Λιμένες
2025-09-28
Ξεκινώντας από τη Μονή της Οδηγήτριας όπου θα μας αφήσει το λεωφορείο θα περπατήσουμε σε χωματόδρομο για να διασχίσουμε το επιβλητικό Αγιοφάραγγο με τα κατακόρυφα τοιχώματα, το οποίο είναι κατάφυτο με πικροδάφνες και πανάρχαιες ελιές. Θα θαυμάσουμε τις σπηλιές όπου ζούσαν ασκητές άγιοι και το εκκλησάκι του Αγ. Αντωνίου που χρονολογείται το 14ο αιώνα και μετά από μια ώρα περίπου θα καταλήξουμε στη καταγάλανη παραλία με το ψιλό βοτσαλάκι και τα πεντακάθαρα νερά όπου θα απολαύσουμε το μπάνιο μας. Στη συνέχεια, με θέα το Λιβυκό πέλαγος θα ακολουθήσουμε το μονοπάτι που οδηγεί στους Καλούς Λιμένες, όπου θα μας περιμένει το λεωφορείο. Η διαδρομή είναι ιδανική για όσους θέλουν να κάνουν ένα ξεκίνημα στην πεζοπορία στη φύση.

Έγκαιρη δήλωση συμμετοχής: Πέμπτη και Παρασκευή 20:00 -21:30 στα γραφεία του Συλλόγου, Δημοκρατίας 12, για τη μίσθωση λεωφορείου.

Β.Δ. : 1

Ω.Π. : 2:30

Αρχηγός : Αχμεντ, Τηλ. : 6971769197 (Ωρες επικοινωνίας: 18:00 με 22:00, όχι μηνύματα)

Φαράγγι Αγίας Ειρήνης
2025-10-05
Κυριακή 28 Ιουλίου 2024: Φαράγγι Αγ. Ειρήνης

Θα ξεκινήσουμε λίγο νοτιότερα από το χωριό Αγία Ειρήνη (περίπου 20 χιλιόμετρα βόρεια της Σούγιας) και θα διανύσουμε μια όμορφη διαδρομή 7,5 χλμ. περίπου δίπλα στο ποτάμι, με σκιά στο μεγαλύτερο μέρος της, κάτω από πλατάνια, πεύκα και πικροδάφνες. Τέλος, θα καταλήξουμε πάνω στον δρόμο περίπου 3 χιλιόμετρα πριν την Σούγια και την όμορφη παραλία που βρίσκεται εκεί.

Πληρωμή για τη μίσθωση λεωφορείου και επιβεβαίωση συμμετοχής: Παρασκευή 26/7, ώρα 8:00-9:00 μ.μ. στο γραφείο μας, στη Δημοκρατίας 12.
Ω.Π. : 3
Β.Δ. : 1
Αρχηγός : Γαγάνης Σταύρος
Τηλ. : 6932417202

Ελεύθερνα - Μαργαρίτες
2025-10-12
📍 Μία όμορφη διαδρομή για μικρούς και μεγάλους στην αρχαία πόλη της Ελεύθερνας, σε μία εύφορη κοιλάδα με άφθονο νερό και πλούσια βλάστηση.

🏛️ Τι θα δούμε
🔹 Θα επισκεφτούμε τις τεράστιες λαξευτές ρωμαϊκές δεξαμενές, την αρχαία Ακρόπολη, τον ερειπωμένο πύργο της αρχαίας πόλης και θα απολαύσουμε τη μαγευτική θέα.
🔹 Η Αρχαία Ελεύθερνα ιδρύθηκε από τους Δωριείς και υπήρξε μία από τις κυριότερες πόλεις της αρχαίας Κρήτης από το 3000 π.Χ. έως και τη Βυζαντινή εποχή.

🏺 Επόμενος σταθμός: Χωριό Μαργαρίτες
🔸 Συνεχίζουμε την πορεία μας προς το παραδοσιακό χωριό Μαργαρίτες, γνωστό για την αγγειοπλαστική τέχνη του από την αρχαιότητα μέχρι σήμερα.
🔸 Θα δούμε ερείπια αρχαίων εργαστηρίων, ενώ θα έχουμε την ευκαιρία να γνωρίσουμε τη σύγχρονη πορεία του χωριού μέσα από την παράδοση που συνεχίζουν οι ντόπιοι τεχνίτες.

👨‍👩‍👧‍👦 Ποιοι μπορούν να συμμετάσχουν
👶 Στην εξόρμηση μπορούν να συμμετέχουν και παιδιά, εφόσον συνοδεύονται από τους γονείς τους.

📝 Δηλώσεις συμμετοχής
📅 Δηλώσεις και πληρωμές προκειμένου να μισθωθεί λεωφορείο, έως την Παρασκευή 10/10🕗 Ώρα: 20:00 – 21:00

ℹ️ Πληροφορίες διαδρομής
🕒 Ω.Π.: 3 (ανάλογα με τις στάσεις στα σημεία ενδιαφέροντος)
🥾 Β.Δ.: 1

Αρχηγός: Βασιλάκης Γιώργος📞 Τηλ. επικοινωνίας: 6977915978

Ελαφονήσι - Σούγια
2025-10-18 - 2025-10-19
Το παραλιακό αυτό τμήμα του Ε4 θεωρείται ένα από τα πιο όμορφα μονοπάτια της Κρήτης,
περνάει από κάποιες από τις ομορφότερες παραλίες του νησιού και διασχίζοντας το
απολαμβάνεις τα γαλάζια νερά, το άγριο και εξωτικό τοπίο της νοτιοδυτικής Κρήτης, καθώς και
μια ματιά στην αρχαία ιστορία της περιοχής. Το Σάββατο θα περπατήσουμε από το Ελαφονήσι
στην Παλαιόχωρα οπού θα διανυκτερεύσουμε είτε σε δωμάτια, είτε υπαίθρια. Στην διαδρομή θα
κάνουμε στάσεις στις παραλίες Κεδρόδασος, λίμνη Κριού και παραλία Κριού για μπάνιο. Την
Κυριακή θα περπατήσουμε από Παλαιόχωρα για Σούγια και θα κάνουμε στάσεις στις παραλίες
Γιανισκάρι, Αστροπελέκιτα και στην αρχαία πόλη της Λισσούς. Για την συμμετοχή σας στην
εκδρομή, απαιτείται καλή φυσική κατάσταση και εμπειρία σε αντίστοιχες διαδρομές.
Β.Δ.: 2 + 2
Ω.Π.: 6 + 6
Αρχηγός: Παναγιώτης Διαμάντης
Τηλ. 6945831413

Καλλικράτης - Οροπέδιο Μανικά - Φαράγγι Σκαλωτής - Παραλία Λάκκων
2025-10-19
Η πορεία μας θα ξεκινήσει από τα όρια των πρώην επαρχιών Ρεθύμνου και Σφακίων λίγο πριν τον Καλλικράτη (υψ. 820 μ.). Θα ακολουθήσουμε χωματόδρομο που διέρχεται από μικρά οροπέδια και θα φτάσουμε στο οροπέδιο του Μανικά (υψ. 720 μ.) όπου ευρίσκεται και το ομώνυμο εγκαταλελειμμένο και παράλληλα γραφικό χωριό του Μανικά. Νοτίως του οροπεδίου θα σταματήσουμε για ανάπαυση στο εξωκλήσι του Αγίου Μανώλη και θα θαυμάσουμε την πανοραμική θέα προς το φαράγγι και τη γύρω περιοχή με φόντο το γαλάζιο του νοτίου Κρητικού Πελάγους.
Στη συνέχεια θα ξεκινήσουμε τη διάσχιση του φαραγγιού της Σκαλωτής ακολουθώντας κατηφορικό και πετρόκτιστο μονοπάτι. Φτάνοντας στη Σκαλωτή (υψ. 145 μ.). θα επιβιβαστούμε στο λεωφορείο και θα μεταβούμε στην κοντινή, όμορφη και βοτσαλωτή παραλία Λάκκοι για χαλάρωση κ.α.(υπάρχει ταβέρνα στην περιοχή).
Ορειβατικά παπούτσια και μπαστούνια, αδιάβροχο και αντιανεμικό μπουφάν, καπέλο, νερό και πρόχειρο φαγητό, κρίνονται απαραίτητα.
Πληρωμή για τη μίσθωση λεωφορείου και επιβεβαίωση συμμετοχής: Παρασκευή 17/10, ώρα 8:00-9:00 μ.μ. στο γραφείο μας, στη Δημοκρατίας 12 στο Ρέθυμνο.
Οι συμμετέχοντες θα πρέπει να είναι εγγεγραμμένα μέλη του Ε.Ο.Σ. Ρεθύμνου. Για μέλη άλλων Ορειβατικών συλλόγων απαιτείται επιβεβαίωση.
Ω.Π.: 5:30
Β.Δ.: 2
Απόσταση: 9 χλμ.
Αρχηγός: Μακρυλάκη Πόπη
Τηλ.: 6974842828 (ώρες 17:00 έως 22:00)

Βουραικός - Χελμός - Ντουρντουβάνα
2025-10-24 08:00 - 2025-10-29 17:00
Μια 4ήμερη εξόρμηση στην Πελοπόννησο (που ακυρώθηκε πέρσι λόγω της απεργίας στα πλοία).

Θα περπατήσουμε στο φαράγγι του Βουραικού αφού κάνουμε την ανάβαση με τον οδοντωτό, θα ανέβουμε στην Ψηλή Κορφή του Χελμού και στην Ντουρντουβάνα. Θα επισκεφτούμε τα Καλάβρυτα, το φθινοπωρινό πλατανόδασος στο Πλανητέρο, το σπήλαιο των Λιμνών και τη λίμνη Δόξα.

Αναχωρούμε από Ηράκλειο την Παρασκευή το απόγευμα 24/10/2025 και επιστρέφουμε την Τετάρτη το πρωί 29/10/2025. Οι διανυκτερεύσεις θα γίνουν στην Κλειτορία.

Δηλώσεις συμμετοχής και προκαταβολή, μέχρι τις 26/9 για να κάνουμε τις κρατήσεις.

Πληροφορίες – δηλώσεις συμμετοχής: Μαρία Βλάσση, τηλ.: 6936939768

ΠΡΟΓΡΑΜΜΑ
Σάββατο 25/10/2025

– 9:20 : Πειραιάς – Διακοπτό
9:50 – 10:50: Ανάβαση με τον οδοντωτό ως το Μέγα Σπήλαιο
11:30 – 3:30: Κατάβαση του φαραγγιού του Βουραικού
Κλειτορία

Κυριακή 26/10/2025

8:00 – 8:40: Κλειτορία – Χιονοδρομικό Καλαβρύτων
9:00 – 5:30: Ανάβαση στην Ψηλή Κορφή του Χελμού και κατάβαση από τα Ύδατα Στυγός . Ω.Π.: 8, Β.Δ.:3 , Υ.Δ: +1100μ, -1700μ.
Φαγητό στο Μεσορούγι και επιστροφή

Δευτέρα 27/10/2025

Πρωί: Επίσκεψη στα Καλάβρυτα: Μέγα Σπήλαιο και Αγία Λαύρα. Ελεύθερος χρόνος στα Καλάβρυτα.

Απόγευμα: Επίσκεψη και μικρή πεζοπορία στο Πλανητέρο – Σπήλαιο Λιμνών

Τρίτη 28/10/2025

7:00 – 8:00: Κλειτορία – Λίμνη Δόξα
8:00 – 16:00: Ανάβαση στην Ντουρντουβάνα (κυκλική διαδρομή) . Ω.Π.: 8, Β.Δ.: 2, Υ.Δ.: 1150μ
16:30-19:30: Λίμνη Δόξα – Πειραιάς

Γκίγκιλος
2025-10-26
Την Κυριακή θα ανέβουμε στη κορυφή Γκίγκιλος των Λευκών Ορέων .Η πορεία μας ξεκινά από το Ξυλόσκαλο Ομαλού , περνά την πηγή Λινοσέλι και συνεχίζει μέχρι το διάσελο ανάμεσα στο Γκίγκιλο και το Ψηλάφι . Από εκεί συνεχίζουμε αριστερά και ανεβαίνουμε στην προκορφή και μετά στην κύρια κορυφή του Γκίκγιλου (2080 μ.) , με εύκολο σκαρφάλωμα.

Β.Δ. : 2Ω.Π. : 7
Αρχηγός: Μαρία Κορωνάκη

Τηλ.: 6976404552

Φουρφουράς - Καταφύγιο - Μινωική στράτα
2025-11-01 - 2025-11-02
Η ανάβαση θα γίνει από το Φουρφουρά ακολουθώντας το Ε4 και η κατάβαση από Χαμπάθουρα-Λέσκα-Ώχρα-Φουρφουρά ακολουθώντας το καλοσχηματισμένο μινωικό μονοπάτι που συντηρείται από τον Πολιτιστικό Σύλλογο Φουρφουρά.

Διανυκτέρευση στο καταφύγιο του συλλόγου Τουμπωτός Πρίνος

Β.Δ. : 2

Ω.Π. : 3 + 4.30

Αρχηγοί : Μιχάλης Τζανουδάκης

Στέφανος Μαστροθεόδωρος

Τηλ. :6974766068

Κεφαλάς - δάσος Ρουπακιά - Λικοτιναρά - Γεωργιούπολη
2025-11-02
Η πορεία μας θα ξεκινήσει από τον Κεφαλά (υψ. 352 μ.), του ανατολικού Αποκόρωνα. Ακολουθήσουμε μονοπάτι που διέρχεται από το Δάσος του Ρουπακιά με την πυκνή βλάστηση κυρίως από κυπαρίσσια, δρυγιάδες κλπ. Θα φτάσουμε μέσω του οικισμού Σελλίων στο χωριό Λικοτιναρά (υψ. 290 μ.), όπου θα θαυμάσουμε την πανοραμική θέα προς τον κόλπο του Αλμυρού και τα βόρεια παράλια του νομού Ρεθύμνου.

Στη συνέχεια θα ακολουθήσουμε αγροτικό δρόμο και κατηφορικό κυρίως μονοπάτι που θα μας οδηγήσει μέσω του γραφικού οικισμού Αργυρομούρι (υψ. 127 μ.), στην παραλία Καλυβάκι και τέλος στην παραθαλάσσια Γεωργιούπολη για χαλάρωση κ.α.

ΩΠ:4. ΒΔ:1

Αρχηγός: Μακρυλάκη Πόπη

Τηλ:6974842828(ώρες 17-22)

Πληρωμή για τη μίσθωση λεωφορείου και επιβεβαίωση συμμετοχής: Πέμπτη 30/10, ώρα 8:00-9:00 μ.μ. στο γραφείο μας, στη Δημοκρατίας 12 στο Ρέθυμνο.

Λάκκοι - Ομαλός
2025-11-09
Η πορεία μας ξεκινάει από τον Ομαλό και καταλήγει στο γραφικό χωριό Λάκκων. Το μονοπάτι είναι μέρος τις ‘Στράτας των Μουσούρων’, όπου οι Λακκιώτες το χρησιμοποιούσαν για να προσεγγίζουν το Οροπέδιο του Ομαλού και τις γύρω κορυφές, όμως τώρα χρησιμοποιείται ως πεζοπορικό μονοπάτι. Είναι πρόσφατα σηματοδοτημένο, έχει πολλές εναλλαγές τοπίου και πολύ πράσινο.
Β.Δ.: 1
Ω.Π.: 4:30 – 5
Αρχηγός: Μαρία Κορωνάκη
τηλ.: 6976404552

Ακρωτήρι Σταυρού
2025-11-16
Το ακρωτήριο του Σταυρού είναι ένας εντυπωσιακός επιμήκη βράχος που εισχωρεί σαν γλώσσα
για αρκετά μέτρα στο Κρητικό Πέλαγος, και συγκεκριμένα στην ακτογραμμή ανάμεσα στα χωριά
Φόδελε και Αγία Πελαγία. Ο Σταυρός αποτελεί μία άγρια και συνάμα όμορφη περιοχή με πολύ
βαθιά νερά και δυνατούς βοριάδες που έχουν σμιλεύσει το ακρωτήρι. Στην άκρη του ακρωτηρίου
ο επισκέπτης μπορεί να δει το εκκλησάκι του Αγίου Σώζοντα, καθώς και τον μικρό φάρο που
χτίστηκε πριν 100 χρόνια εκεί. Η πορεία μας θα ξεκινήσει λίγο έξω από την Αγία Πελαγία οπού
θα κινηθούμε παραλιακά ψηλά πάνω από την θάλασσα, στους κάθετους βράχους του
ακρωτηρίου, αγναντεύοντας τα γαλάζια νερά, το άγριο τοπίο, τον φάρο και το εκκλησάκι σε όλη
την διάρκεια της διαδρομής. Μετά τα μισά της διαδρομής θα συναντήσουμε το μονοπάτι των
προσκυνητών που διασχίζει την κορυφή του βουνού Μπομπιάς και οδηγεί μέχρι το εκκλησάκι.
Έπειτα θα επιστρέψουμε πάλι από την ίδια διαδρομή πίσω και θα πάμε για φαγητό στο Φόδελε.
Η διαδρομή δεν ενδείκνυται για άτομα με υψοφοβία και ακροφοβία.
Δήλωση συμμετοχής με προκαταβολή για μίσθωση λεωφορείου την Παρασκευή 14/10, 8:30-10 μμ.
Ω.Π.: 5
Β.Δ.:1
Αρχηγός: Παναγιώτης Διαμάντης
Τηλ. 6945831413

Αγ. Ιωάννης - Δρακολάκι - Βόρειο τμήμα φαραγγιού Αράδαινας - Γέφυρα Αράδαινας
2025-11-23
Η διαδρομή μας ξεκινά από τον Αγ. Ιωάννη Σφακίων. Θα ανέβουμε ως το οροπέδιο Ροβυθέ και τα Κρούσια, με θέα τις απότομες Νότιες πλαγιές των Λευκών Ορέων. Στη συνέχεια θα ακολουθήσουμε δυτική πορεία ως το σπήλαιο Δρακολάκι, περπατώντας σε δασωμένο και εμφανές μονοπάτι.Η κατάβαση μας στην γέφυρα και το εγκαταλειμμένο χωριό της Αράδαινας, θα γίνει εκτός μονοπατιού. Το πρώτο τμήμα κινείται λίγο απότομα μέσα σε πευκοδάσος και ρεματιά μέχρι να συναντήσουμε το βόρειο τμήμα του φαραγγιού, για να συνεχίσουμε την κατάβαση με κάποια σημεία που θα χρειαστεί να χρησιμοποιήσουμε τα χέρια μας ή να κάνουμε τσουλίθρα.

Απαραίτητος εξοπλισμός: ορειβατικά μποτάκια και μπατόν

Δήλωση συμμετοχής με προκαταβολή για τη μίσθωση λεωφορείου, την Παρασκευή 21/11, 8:00–9:30 μμ.

Αρχηγός: Μαρία Βλάσσητηλ.: 6936939768Β.Δ.: 2Ω.Π.: 6 – 6:30

Φαράγγι Ρόζας – Φαράγγι Εμπασάς
2025-11-30
Με τον ΕΟΣ Ηρακλείου
Ξεκινώντας λίγο μετά το Αβδού, κάνουμε μια κυκλική διαδρομή περπατώντας σε δύο τελείως διαφορετικά γεωλογικά φαράγγια της περιοχής. Το ένα είναι το Φαράγγι της Ρόζας που καταλήγει στην Κερά, με εντυπωσιακούς γεωλογικούς σχηματισμούς και απότομα πρανή. Η κοίτη του έχει μεγάλη κλίση και το μονοπάτι που τη διασχίζει είναι λίγο απότομο αλλά υπάρχουν προστατευτικά συρματόσχοινα στα εκτεθειμένα σημεία. Το άλλο είναι το φαράγγι της Εμπασάς που από τη Κάτω Κερά καταλήγει στις Γωνιές. Είναι καταπράσινο με έντονη βλάστηση κυρίως πλατάνια και πρίνους και ομαλό βατό μονοπάτι.

Β.Δ.: 2
Ω.Π.: 6
Αρχηγός: Γιάννης Γαϊδαρτζής
τηλ.: 6981862832 (μετά τις 18:00)

Κουρνάς - Πάτημα - Κάστελος - Αζιλακόδασος
2025-12-07
Η διαδρομή Νο 10 από τις 12 διαδρομές “Αποκόρωνας trails” που έχουν αναδειχτεί πρόσφατα στο νομό Χανίων. Περνάει από χωριά αρκετά σημεία ενδιαφέροντος και το εντυπωσιακό δάσος αζιλάκων. Ξεκινάμε από το χωριό Κουρνάς, ανηφορίζουμε προς το εκκλησάκι του Αγ. Ιωάννη και στη συνέχεια κινούμαστε ανατολικά προς την απόληξη της κορυφής Ομανιτέ. Συνεχίζουμε στην ίδια κατεύθυνση, κάνουμε μια μικρή παράκαμψη για να δούμε τα απομεινάρια του Τουρκικού οχυρού λίγο πριν το χωριό Πάτημα. Από παλιό μονοπάτι μπαίνουμε μέσα στο χωριό και συνεχίζουμε προς το διπλανό χωριό Κάστελλος. Από εκεί μπαίνουμε στο εντυπωσιακό Αζιλακόδασος και καταλήγουμε ολοκληρώνοντας τον κύκλο στον Κουρνά.

Η μετακίνηση θα γίνει με ιδιωτικά μέσα.

Β.Δ.: 1

Ω.Π.: 5

Αρχηγός: Μαρία Βλάσση

Τηλ.: 6936939768

Δοχή - Κακόβολη
2025-12-14
Ανάβαση στις κορφές Δοχή και Κακόβολη των Λευκών Ορέων .Την Κυριακή,νωρίς το πρωί αναχωρούμε με ίδια μέσα για Ανώπολη Σφακίων,και έπειτα την τοποθεσία Αμμουτσερά. Από κει ανεβαίνουμε στην Δοχή (2149μ.), και έπειτα στη Κακόβολη (2214μ.). Το πεδίο είναι μικτό και απαιτούνται γνώσεις χρήσης κραμπόν και ορειβατικής σκαπάνης.

Β.Δ.: 5 (με χιόνι)

Αρχηγός: Γιώργος Καλογεράκης
τηλ. 6973032923

Ψηλορείτης - Τίμιος Σταυρός
2025-12-20 08:00 - 2025-12-21 17:00
Η καθιερωμένη τελευταία ανάβαση της ορειβατικής χρονιάς και φέτος στην ψηλότερη κορυφή της Κρήτης. Το Σάββατο το βράδυ θα διανυκτερεύσουμε στο καταφύγιο Τουμπωτός Πρίνος του Ε.Ο.Σ. Ρεθύμνου. Την Κυριακή θα ανέβουμε στην κορυφή Τίμιος Σταυρός του Ψηλορείτη (2.456μ.), ακολουθώντας το μονοπάτι Ε4.​Ω.Π.: 5:30

Β.Δ. : 5 (με χιόνι)

Αρχηγός: Μιχάλης Τζανουδάκης

Τηλ: 6974766068

Βρύσινας
2025-12-28
Η ανάβαση στον Βρύσινα είναι μια σχετικά εύκολη ορειβατική διαδρομή με υψομετρική στα 350μ. περίπου και είναι κατάλληλη για άτομαμε καλή φυσική κατάσταση. Η διαδρομή μπορεί να γίνει και από παιδιά 8+. Θα ξεκινήσουμε με δικά μας μέσα από τα γραφεία του Συλλόγου και θα κατευθυνθούμε προς τα Καπεδιανά λίγο μετά το Ρουσσοσπίτι. Από εκεί θα ξεκινήσουμε τη διαδρομή μας μέχρι την κορυφή. Η επιστροφή θα γίνει από το ίδιο μονοπάτι.

Ω.Π.: 3
Β.Δ.: 1
Αρχηγός: Γιάννης Γαϊδαρτζής
Τηλ. 6981862832
